钦定古今图书集成/明伦汇编/氏族典/第359卷 > 林楚
## 钦定古今图书集成/明伦汇编/氏族典/第359卷 > 林楚

按《漳州府志》：“楚字德春，漳浦人。弱冠始就学，研究濂
洛诸书。最后得《传习录》，读之曰：‘此斩关出围学问也。
闻薛中离侃讲姚江之学于潮州，徒步从之，讲求井
田之制，寝食为废，作《井田私议》。嘉靖戊午，登顺天乡
试，署学溧阳，升咸宁令。以礼教革旧俗。判广德州，改
判雷州。雷有珠池，楚一无所取，念母老，投牒归。尝诵’”
《洪范》，“思曰：‘睿睿作圣’。”涣然悟圣功易简之妙。于先儒
尊程伊川所拂意事，辄思伊川处此何如。以性善为
宗旨，于各一其性中悟率性之学、顺性之治，其要归
于和顺道德，使人物各得其所。年八十，卒。著有《衍书
旨摛》《性对辑》《思经原》《儒释》《元谷子》《解老》诸篇。